Baie beïndruk met die aankoms, lekker geswem na 'n warm dag in die Karoo en heerlik geslaap en opgestaan vir koffie en beskuit op die stoep!
Ons het die gastehuis gebruik vir 'n oorslaapplek tussen Kaapstad en Pretoria. Was maklik om te vind en naby aan die hoofweg. Die diens was vinnig en vriendelik en die eenheid was baie mooi toegerus. Daar is 'n Spar minder as 1 km weg so ons het sommer van die braaigeriewe gebruik gemaak vir aandete. Die kamer het lekker lugversorging gehad so ons kon baie lekker slaap. Was baie mooi instandgehou en mens voel baie veilig.
Tydens ons toer deur die Karoo het ons by 'n paar plekkies oornag en Victoria-Wes was beslis die beste ervaring.